ROMÂNIA
JUDEŢUL TIMIŞ
MUNICIPIUL TIMIŞOARA
SERVICIUL PROTECȚIA MEDIULUI, MANAGEMENTUL DEȘEURILOR ȘI SALUBRIZARE                                                                                  SC2022-22398/12.09.2022


REFERAT DE APROBARE A PROIECTULUI DE HOTĂRÂRE
 
privind modificarea tarifelor aferente sortării deșeurilor reziduale și a deșeurilor reciclabile pentru anul 2022, tarife practicate de operatorul  Compania Locală de Termoficare  COLTERM SA 
în Stația de sortare deșeuri Timișoara

1. Descrierea situației actuale
Stația de sortare deșeuri a Municipiului Timișoara este gestionată de Compania Locală de Termoficare  COLTERM SA în urma aprobării prin Hotărârea Consiliului Local al Municipiului Timișoara nr. 496/24.10.2018  privind delegarea gestiunii, prin atribuire directă, a serviciului  ,,Operare și întreținere a Stației de sortare deșeuri din Municipiul Timișoaraˮ către Compania Locală de Termoficare COLTERM S.A. Timișoara, precum şi aprobarea Studiului de oportunitate, Caietului de sarcini, Contractului de delegare a gestiunii, și a tarifelor pentru activităţile de operare și întreținere a Stației de sortare deșeuri din Municipiul Timișoara, fiind încheiat Contractul nr. SC2018-25.346 din 29.10.2018 privind delegarea de gestiune, prin atribuire directă, a serviciului de sortare a deșeurilor  - Operare și întreținere a Stației de sortare deșeuri din Municipiul Timișoara. 
În prezent tarifele actuale practicate de COLTERM SA la Staţia de sortare deşeuri Timişoara au fost aprobate prin Hotărârea Consiliului Local nr. 257 din 14.06.2022 privind aprobarea  modificãrii tarifelor aferente sortării deșeurilor reziduale și a deșeurilor reciclabile, tarife practicate de operatorul Companiei Locale de Termoficare COLTERM SA și a Actului adițional nr. 5 din 01.07.2022, anexă la HCL  nr. 257 din 14.06.2022.
Prin adresa  nr.11942/03.06.2022 a Companiei Locale de Termoficare COLTERM S.A. înregistrată la Primăria Municipiului Timişoara cu nr.SC2022-013719/03.06.2022, Compania Locală de Termoficare COLTERM S.A.- în insolvență solicită modificarea tarifelor  aferente sortării deșeurilor reziduale și a deșeurilor reciclabile pentru anul 2022, stabilite prin Actul adițional nr.5/01.07.2021, anexă la HCLMT nr.257/14.06.2022, tarife practicate de operatorul Compania Locală de Termoficare  COLTERM SA în Stația de sortare a deșeurilor Timișoara, după cum urmează:

	Tarif
	UM 
	Tarif actual
	Tarif propus
	Modificare

	Deșeu reciclabil
	tonă
	129,37 lei fără TVA
	134,65 lei fără TVA
	5,28

	Deșeu rezidual
	tonă
	271,64 lei fără TVA
	288,59 lei fără TVA
	16,95 lei



Potrivit art.7, lit.d și art.21, lit.c din contractul de delegare nr.SC2018-25346/29.10.2018, aprobat prin HCLMT nr.496/24.10.2018 modificarea tarifele pentru prestarea Activităților se realizează la solicitarea delegatului, în condițiile specificate în Ordinul A.N.R.S.C. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților. Tarifele modificate sunt aprobate de către delegatar, iar delegatul are dreptul de a solicita ajustarea sau modificarea tarifelor în raport cu evoluția generală a prețurilor și tarifelor din economie, în condițiile menționate în capitolul IV din contract.
Conform art.6, alin.(1), lit.k, l, p și art. 26, alin.5 din Legea nr.101/2006 a serviciului de salubrizare a localităților, republicată, autorităţile deliberative ale unităţilor administrativ-teritoriale au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având următoarele atribuţii în domeniu:
k)stabilirea taxelor speciale şi aprobarea tarifelor pentru servicii de salubrizare, cu respectarea reglementărilor în vigoare;
l)stabilirea, ajustarea ori modificarea tarifelor propuse de operator în conformitate cu normele metodologice*) elaborate şi aprobate de A.N.R.S.C.;
p)plata serviciilor de salubrizare prestate de operatori, în condiţiile prevăzute la lit. k).
Cuantumul şi regimul tarifelor şi taxelor speciale ofertate/aprobate se stabilesc, se ajustează sau se modifică de către autorităţile administraţiei publice locale, în baza fişelor de fundamentare pe elemente de cheltuieli, întocmite de către operatori în conformitate cu normele metodologice*) de stabilire, ajustare sau modificare a tarifelor pentru activităţile specifice serviciului de salubrizare a localităţilor, elaborate de către A.N.R.S.C.
	Potrivit art. 8, alin.3, lit.k  din Legea nr.51/2006 a serviciilor comunitare de utilități publice, în exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu aprobarea stabilirii, ajustării sau modificării preţurilor şi tarifelor, după caz, în condiţiile legii speciale, cu respectarea normelor metodologice/procedurilor elaborate şi aprobate de autorităţile de reglementare competente.

2. Schimbări preconizate şi rezultate aşteptate:
Menționăm faptul că modificarea acestor tarife are la bază creșterea costurilor de depozitare și tratare mecano-biologice (TMB) a deșeurilor, ca urmare a propunerii de modificare a tarifelor de preluare a deșeurilor practicate de operatorul DDNG(Depozit de deșeuri nepericuloase Ghizela), depuse spre aprobare către Consiliul Județean Timiș prin adresa cu nr.15271/31.05.2022. 
Astfel, prin Hotărârea Consiliului Județean Timiș nr. 227 din 31.08.2022 s-a aprobat modificarea Contractului de concesiune nr.7213/13.06.2013 încheiat între Județul Timiș prin Consiliul Județean Timiș și Asocierea S.C. RETIM ECOLOGIC SERVICE S.A. – S.C. RER SERVICII ECOLOGICE S.R.L., prin încheierea actului adițional nr.7. Prin această hotărâre s-au modificat tarifele de preluare a deșeurilor de către operatorul Depozitului de Deșeuri Nepericuloase Ghizela, după cum urmează:

	Nr.
crt.
	ACTIVITATE
	

	TARIF ACTUAL FĂRĂ TVA
	TARIF APROBAT FĂRĂ TVA

	1.
	Preluare deșeuri municipal reziduale în vederea depozitării
	lei/tonă
	173,69
	193,46

	2.
	Preluare deșeuri municipal reziduale în vederea tratării mecano-biologice (TMB)
	lei/tonă
	152,28
	188,28

	3.
	Preluare deșeuri municipal reziduale în vederea sortării
	lei/tonă
	102,46
	125,21

	4.
	Preluare deșeuri municipal reziduale în vederea compostării
	lei/tonă
	84,72
	97,18



De asemenea, precizăm faptul că prin HCLMT nr.425/30.08.2022  privind  aprobarea tarifelor unice și a tarifelor distincte practicate de către  RETIM ECOLOGIC SERVICE S.A. în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1 a județului Timiș, în baza Contractului de delegare prin concesiune a activității de colectare și transport al deșeurilor nr. 2303/08.12.2017, au fost impuse două condiții suspensive:
1. Aprobarea de Consiliul Local al Municipiului Timișoara a solicitării de modificare a tarifelor nr.11942/03.06.2022, depusă de operatorul Colterm SA pentru tarifele de la Stația de sortare Timișoara la Primăria Municipiului Timișoara, înregistrată la Primăria Municipiului Timișoara sub nr.SC2022-13719/03.06.2022;
2. Aprobarea de  Consiliul Județean Timiș a solicitării de modificare a tarifelor nr.2444/31.05.2022, depusă la Consiliul Județean Timiș de operatorul Retim Ecologic Service SA pentru tarifele de la DDN Ghizela.
Astfel, prin adresa nr.20659/09.09.2022 a Companiei Locale de Termoficare COLTERM S.A – în insolvență, s-a depus la Primăria Municipiului Timișoara, prin poșta electronică, Hotărârea Consiliului Județean Timiș nr. 227 din 31.08.2022 privind aprobarea  modificării Contractului de concesiune nr.7213/13.06.2013 încheiat între Județul Timiș prin Consiliul Județean Timiș și Asocierea S.C. RETIM ECOLOGIC SERVICE S.A. – S.C. RER SERVICII ECOLOGICE S.R.L.
Prin adresa nr.17709/09.08.2022 a Companiei Locale de Termoficare COLTERM S.A – în insolvență,  depusă la Primăria Municipiului Timișoara, prin poșta electronică, Compania Locală de Termoficare COLTERM S.A – în insolvență ne comunică faptul că documentația depusă la Primăria Municipiului Timișora cu nr.SC2022-013719/03.06.2022 cu privire la propunerea de modificare a tarifelor pentru prestarea serviciului de sortare a deșeurilor la Stația de Sortare Deșeuri Municipale nu își modifică conținutul, ea fiind și la baza emiterii HCLMT nr.425/30.08.2022.
 În concluzie, noile tarife menționate în HCLMT nr.425/30.08.2022 vor fi aplicate doar ulterior îndeplinirii cumulative a celor două condiții suspensive menționate mai sus.

Concluzii
Ţinând cont de prevederile legale menţionate și de propunerea Companiei Locale de Termoficare  COLTERM SA,  luăm act de aceasta și propunem aprobarea modificării tarifelor aferente sortării deșeurilor reziduale și a deșeurilor reciclabile pentru anul 2022, tarife practicate de Compania Locală de Termoficare  COLTERM SA în Staţia de sortare deşeuri Timişoara.

